Missatge: Bé, inicio aquest tema en la secció de miscel·lània perquè no sé ben bé on hauria d'anar... Bàsicament era per dir que trobo molt trist que alguns (i algunes) usuaris fonamentin les seves argumentacions en la desqualificació d'altres persones a partir de la seva vida sexual. Això de per sí ja és terrible, però quan en un 99% de casos les agredides som dones la cosa es converteix en sexisme pur i dur. No cal anar gaire enrere per veure com s'intentava desqualificar a una persona del PSAN utilitzant com a insult el fet de ficar-se al llit d'un altre personatge de la mateixa organització (llegeixi's Núria Cadenas). Avui mateix un altre usuari del qual no diré l'àlies però que conec prou bé del poble intentava fer-me quedar malament dient que jo anava "de polvet en polvet". Cadascú fa amb la seva vida (sexual o no) el que creu més convenient. I el fet que en un lloc on teòricament hi ha certs valors, i on l'antisexisme hauria de ser-hi patent, s'insulti al·ludint a la vida sexual de les dones el trobo patètic. Trobo que els administradors ho haurien de tenir una mica en compte, que és una gran falta de respecte per molt que visquem en una societat on al·ludir negativament a la vida sexual de segons qui està ben vist. Si realment la gent es creu que és tan progre, que es moderi una miqueta el llenguatge o un dia d'aquests rebrà una bufa i no sabrà ni d'on li ha vingut.
Emocions: sadness
anger
fear

Resposta: Totalment d'acord. No es pot caure en estereotips i tòpics sexistes de cap tipus. Salut i endavant.
Emocions: anticipation, sadness, anger